**Мен бақытты балдырғанмын! Менің бақытымның бастауы – қазақтай дарқан мінез, дария көңіл халықтың ұрпағы болып туылуымда. Әлемде менің халқымдай қонақжай, мейірбан, барға қанағат, жоққа салауат айтып, мамыражай өмір кешетін ұлт бар ма екен, сірә?!**

**Мен Қазақстандай бейбіт елде туылғаным үшін бақыттымын. Көгінде көк байрағы желбіреген, қыраны қалықтаған, батыр ұлдары мен батыл қыздары айбынын күн сайын айбынын асқақтатып жатқан туған Отанымды мақтан етемін!**

**Бәкір, Өтежан, Есенбай ақындар жырға қосқан Ақбұлақ пен Жемнің бойындағы табиғаты тамаша Жарқамыс ауылында кіндігім кесіліп, балалық бал дәуренім өтіп жатқаны үшін де бақыттымын!**

**Ұл-қызының болашағы үшін тер төгіп, «қызым- қызғалдағым, өзіңсің ізгі арманым» деп бар жақсысын аузыма тосқан еңбекқор ата-ананың қызы болғанымның өзі бір бақыт емес пе?**

**Менің балалық бақытымның бір бөлшегі құлын-тайдай бірге өсіп келе жатқан достарым мен сыныптастырымның түндері тыныш, күндері шуақты болса екен деймін! Еліміздегі, жалпы жер бетіндегі барша балалар бақытты болса екен!Сонда менің бақытым да баянды бола түседі.**

**Баланың бәрі бақытты болуы үшін жаралған!**